SEBUAH SIRI NETFLIX
Penjara Zenica, Bosnia-Herzegovina.
Penjara kawalan maksimum yang usang di bekas negara komunis.
- Awak tembak ramai orang? - Ya.
Ramai. Saya tak peduli.
Di negara yang dipenuhi mafia dan jenayah terancang,
penjara ini menempatkan ramai lelaki berbahaya yang menggerunkan.
Dulu, bergaduh dah jadi darah daging saya.
Termasuk pengedar senjata, bos jenayah dan pembunuh kejam.
Memanglah saya pembunuh, tapi kami ada perasaan juga.
Saya akan terkurung seminggu di penjara 130 tahun ini,
tapi ini bukan kali pertama saya dipenjarakan.
Nama saya Raphael Rowe.
Saya disabitkan membunuh di UK walaupun saya tidak bersalah
dan dihukum penjara seumur hidup tanpa parol.
Saya ambil masa 12 tahun untuk bersihkan nama saya.
Kini saya mengelilingi dunia untuk mengetahui hakikat kehidupan
di penjara paling dahsyat di dunia.
Bosnia, Eropah Tengah.
Tak sampai 30 tahun lalu, tempat ini ialah zon perang besar.
Ke mana saja kita pergi di Bosnia,
ada sahaja peringatan tentang konflik dahsyat yang berlaku,
seperti lubang peluru oleh senjata penembak hendap.
Selepas kejatuhan negara sosialis Yugoslavia,
Bosnia mengisytiharkan kebebasan,
tetapi konflik kejam meletus,
menarik kedatangan penempur dari semua kawasan.
Lebih 200,000 terbunuh dalam pertempuran,
pembunuhan besar-besaran atau pembersihan etnik.
Dua juta orang meninggalkan negara ini.
Suasana huru-hara selepas perang
bererti kumpulan ala mafia berpindah masuk.
Selepas perang datang kemiskinan dan ketidakstabilan.
Rangkaian jenayah terancang dibenarkan berkembang,
membawa kepada salah satu masalah terbesar di Eropah,
penyeludupan senapang, dadah dan pemerdagangan manusia.
Hari ini, kedudukan Bosnia hampir sama dengan Rusia
sebagai negara Eropah dengan jenayah terancang paling teruk.
Jika tertangkap,
ramai penjenayah berbahaya ini dihantar ke Penjara Zenica.
Saya akan luangkan seminggu di sana.
Perang menghancurkan hidup.
Ia mencetuskan kekejaman dan jenayah serius.
Saya akan ke penjara di Bosnia
yang memenjarakan ramai ahli kumpulan jenayah terancang.
Mereka dikenali dengan sifat amat ganas dan suka menakut-nakutkan.
Saya tak tahu keadaan di sana dan saya hampir tiba.
Penjara kawalan maksimum, Penjara Zenica, mempunyai reputasi yang menggerunkan.
Selepas Perang Bosnia,
pelanggaran hak asasi manusia berlaku secara meluas,
malah ada seksaan di sini.
Saya harap mereka layan saya dengan baik.
HARI PERTAMA
Pandang dinding. Angkat tangan.
Kami akan periksa
jika awak ada barang larangan.
Okey, turunkan tangan. Pandang saya.
Kita boleh masuk.
Tanggalkan semua pakaian untuk pemeriksaan ini.
Buka mulut.
Angkat dan turunkan lidah.
Pandang kiri. Pandang kanan.
Buka seluar dalam.
Saya sudah banyak kali diperiksa tanpa pakaian di penjara.
Ini antara yang paling memalukan.
Angkat sedikit kemaluan awak.
Okey. Pusing.
Cangkung.
Batuk.
Bagus.
Masuk.
Berhenti di tepi dinding.
Proses itu sangat teliti.
Disuruh berbogel, dia tengok bawah testikel,
suruh saya cangkung dan batuk.
Mereka betul-betul teliti untuk pastikan
banduan yang masuk penjara ini
tak bawa apa-apa barang larangan.
Berhenti.
Tunggu.
Pakai seluar dan baju.
Memaksa banduan memakai uniform
ialah cara untuk tunjukkan kita perlu mematuhi peraturan di sini.
Baju ini tak panas sangat, tapi setidaknya saya ada uniform.
Ikut saya.
Bangunannya,
ada satu atau dua yang nampak masih baru,
tapi kebanyakannya…
Tempat ini rosak.
Saya dalam perjalanan ke blok sel dan saya akan jumpa rakan sel.
Jalan terus.
Saya berdebar.
Sayap ini menempatkan ramai lelaki ganas, dengan kesalahan senjata api,
dadah dan pemerdagangan manusia.
Ini orang baru.
Saya mungkin berkongsi sel dengan bos mafia atau pembunuh.
Tanggalkan kasut.
Masuklah.
Okey. Saya?
Ya.
- Elvis. - Elvis. Raphael.
Raphael.
Selamat berkenalan.
Satu, dua, tiga, empat, lima. Enam orang di sini?
Lima. Ya.
- Lima termasuk awak. - Campur saya jadi lima.
- Ya. - Okey.
Mari kemas katil awak.
Mari kita buat sekarang!
- Okey. - Tengok.
Susun begini.
Okey.
Pegang di situ.
- Ini sel awak juga? - Ya, betul.
- Nama saya Raphael. - Saya Eldin.
Kurangkan berbual semasa kemas katil!
Selitkan di bawah.
Bawa ke sini.
Bantal.
Dah siap.
Terima kasih bantu saya.
Awak bawa rokok? Awak merokok?
Tidak.
Ada bawa apa-apa?
Tidak.
Ini anak baju jenis apa?
Apa? Awak suka pemanas badan saya?
Awak nak saya tanggalkan?
Ini bukan sambutan yang mesra.
Awak suka cuci tingkap?
- Tingkap ini? - Ya.
Beri dia surat khabar.
Beri botol ini.
Ia perlu dicuci.
Ada masalah? Cepatlah!
Okey.
Rasa macam awak minta saya buat begini
bukan kerana ia kotor,
tapi awak cuma nak saya buat.
Buat seperti yang disuruh.
Sebab ini penjara.
Bukan tadika.
Sudah tentu.
Adakah semua sel lain di koridor ini sama dengan sel ini?
Jangan gerakkan tangan apabila cakap dengan saya.
Tapi apabila saya bercakap, saya banyak bergerak.
Saya tak benarkannya di depan saya.
Kenapa awak masuk penjara?
Membunuh dan jenayah terancang.
Jadi, awak bos jenayah terancang?
Ya.
Awak suka gelaran itu? Ia buat awak tersenyum.
Akhirnya, rakan sel saya yang lain selamatkan saya.
Jika lebih senang berbual dengan saya dalam bahasa Inggeris, datanglah sini.
- Maaf, nama awak? - Eldin.
- Eldin.
- Betulkah sebutan saya? - Ya.
Okey.
Ini rakan sel kita, Muharem.
- Ini seorang lagi. - Hai.
- Harem. - Muharem.
Muharem. Ya. Gembira bertemu awak juga.
Kenapa awak dipenjarakan?
Fraud, pengubahan wang haram, jual senjata api.
Saya mula bekerja untuk EUPM iaitu polis Eropah.
Tiga setengah minggu sebelum saya berkahwin,
pemandu mabuk bunuh isteri saya
dan mengubah hidup saya.
Saya tak mahu jadi polis lagi.
Saya nak jadi penjenayah. Saya nak berjudi.
Saya nak curi senjata, jual senjata.
Jadi, saya masuk penjara.
Ini kali pertama bagi awak?
Tak, saya pernah dipenjarakan pada 2011.
Berapa lama?
Setahun setengah. Sebab bawa pistol.
Pistol automatik Uzi.
Kenapa awak bawa Uzi automatik?
Saya tak ada penjelasan untuknya.
Eldin tawarkan diri untuk bawa saya melihat-lihat.
Bilik ini tempat semua orang merokok.
Main catur, baca akhbar. Kami dapat akhbar setiap hari.
Bilik air ada di sini.
Saya boleh bau. Awak mungkin dah terbiasa.
- Ini tempat mandi. - Okey.
Ini tandas.
Okey.
Awak mungkin dah tak bau, tapi baunya kuat.
Baunya kuat kerana dindingnya berlubang
dan air menitik.
Kami tak boleh buat apa-apa. Ini bangunan lama.
Empat singki dengan air.
- Ada air panas dan sejuk. - Ada air panas setiap hari.
Siapa bertanggungjawab jaga kebersihannya?
Setiap hari orangnya bertukar.
Sebersih mana pun tempat ini, ia takkan cantik.
Ini seperti abad ke-19.
Berapa kerap kamu boleh keluar bersenam?
Dua jam untuk berjalan, dua jam untuk bersenam, pergi ke gim.
- Okey. - Pagi sekali, petang sekali.
Yang mengejutkan, di bahagian penjara yang ini,
pintu sel penjenayah ganas pun tak dikunci pada waktu malam.
Mereka boleh bergerak bebas di kawasan ini.
Itu saja pintu yang dikunci.
Jadi, pada pukul 7, semasa mereka kunci pintu itu,
kamu bebas buat apa-apa di sini?
Ya.
Sistem di sini agak relaks, bukan?
Saya tak rasa macam di penjara. Saya tak rasa terkurung.
Pasti kamu semua saling percaya.
Orang fikir, "Penjenayah bahaya, tiada belas kasihan, ganas.
Kenapa mereka boleh diberi ruang? Mereka pasti bergaduh."
Saya tak kata itu tak berlaku. Orang bergaduh.
Sudah tentu.
Bulan lepas, saya bergaduh dan diasingkan selama 15 hari.
Apa halnya?
Hal bodoh. Berebut alat kawalan jauh dan TV.
Awak diasingkan selama 15 hari.
Ya.
Apabila kembali ke sel, saya ingin cuba berbaik
dengan rakan sel saya yang menakutkan, Elvis,
jadi kami duduk berbual.
Ini bukan kali pertama awak di jel.
Betul.
Kali keempat.
- Empat kali. - Ya.
Jadi, dah berapa tahun awak hidup di penjara?
Lebih kurang 13 tahun.
Sebagai ketua rangkaian jenayah terancang,
apa yang awak arahkan mereka buat?
Merompak, akibatkan kecederaan parah.
Macam-macam.
Jika saya disuruh bakar tiga kereta,
saya akan hantar dua atau tiga orang.
Itu urus niaga.
Jika ada orang ganggu awak dan awak nak saya cederakan dia,
bakar keretanya, bakar rumahnya,
untuk musnahkan dia.
Awak jadi kaya daripada jenayah itu?
Saya ada macam-macam.
Duit, kereta mewah,
banyak senjata, banyak dadah.
Wanita keliling pinggang.
Awak tembak ramai orang?
Ramai.
Ramai?
Ya.
Kenapa awak rasa itu lucu?
Ia lucu kerana ia tak aneh bagi saya.
Saya tak peduli.
Awak pernah sesali perbuatan awak?
Menyesal?
Ya, seseorang pernah terbunuh semasa rompakan.
Lelaki itu tak patut terbunuh.
Kasihan sungguh dia.
Semasa saya masuk sel ini, saya tak tahu apa nak dijangka.
Tapi saya agak takut berjumpa Elvis dan rakan sel yang lain.
Dia bekas ketua jenayah.
Dia biasa mengawal dan manipulasi orang.
Dia nampak tak stabil.
Ada masanya saya fikir dia nak terkam saya.
Saya fikir, jika dia cekik saya, saya akan pukul dia.
Itulah mentaliti hidup di penjara
apabila tak tahu orang yang kita hadapi.
Mengikut penemuan saya, ramai banduan di sini
sudah lama bergelumang dalam jenayah ganas gaya mafia.
Saya ingin siasat jika penjara ini buat apa-apa
untuk mengubah penjenayah tegar seperti ini.
HARI KEDUA
Ini pagi pertama saya di Penjara Zenica.
Elvis pergi bekerja pada pukul 5 pagi,
jadi tinggallah saya ditemani Eldin dan Muharem.
Lapor.
- Lapor diri, bukan? - Ya.
Pada pukul 7:30 setiap pagi, penggera berbunyi untuk lapor diri.
- Dah habis. - Itu saja?
Ya, kita boleh pergi.
Tak nampak macam dia kira pun.
Ada orang pergi bekerja pada pukul 5 pagi.
Dia dah potong nama mereka, jadi dia tahu berapa ramai di sini,
siapa di tempat kerja dan tempat lain.
Awak pergi kerja hari ini?
Saya tak boleh pergi kerja kerana saya bergaduh dua minggu lalu.
Awak dihukum.
Saya dihukum. Saya kumpulan C.
Jadi, awak dalam kategori bawah.
Saya perlu tunggu empat bulan sebelum boleh bekerja
atau boleh buat sesuatu yang positif semula.
- Betulkah? - Ya.
- Awak dihukum empat bulan. - Ya.
- Hilang hak istimewa kerana bergaduh. - Ya, dan dikurung sendirian 15 hari.
Pengalaman pahit mengajar saya
betapa sukarnya dikurung bersendirian 15 hari.
Nampaknya, jika langgar peraturan di sini, hukumannya cepat dan berat.
Sebagai banduan baru, rekod saya bersih dan saya ada keistimewaan penuh,
jadi saya boleh bekerja.
- Di sini? - Ya.
Saya lapor diri untuk bertugas di dapur.
- Buat begitu? - Dari semua sisi.
- Awak tahu bahasa Inggeris? - Ya.
Baiklah.
- Awak yang masak? - Ya.
Macam ini, lihat?
Barulah lebih cepat.
Baiklah.
Sebab kita akan dipersalahkan…
Saya tak gembira berjumpa rakan sel saya Elvis, bekas ketua jenayah.
Awak tak buat dengan betul. Awak patut buat begini.
Dia suruh saya buat begitu. Awak pula kata lain.
Begini.
Jangan tukar-tukar.
Elvis sudah tujuh tahun menjalani hukuman 20 tahun.
Walaupun auranya penuh ancaman,
dia nampaknya pekerja yang rajin di sini,
dan hari ini, dia juga lebih mesra.
Mari kosongkannya. Angkat yang itu.
Saya bawa yang paling ringan.
Bawa yang satu lagi juga.
Saya ingat saya buat kerja ringan,
tapi awak suruh buat kerja berat.
Alamak, berat.
Awak di sini sejak pukul 5 pagi tadi?
Ya, pukul 5 sampai 12.
Awak dibayar untuk kerja di sini?
Ya.
Saya dapat 100 euro sebulan.
Cukup untuk banduan hidup selesa di sini.
Kami boleh beli buah-buahan,
ubat gigi, semua barang keperluan lain.
Kenapa awak suka kerja di sini?
Saya nak belajar jadi cef.
Kenapa?
Mungkin saya boleh jadi cef apabila saya keluar.
Itu perubahan gaya hidup yang besar.
Ya, saya akan cuba. Kalau jadi, jadilah.
Saya ingat saya akan nampak awak goyang kaki dan arahkan orang lain,
tapi saya terkejut tengok awak rajin bekerja, Elvis.
Cara saya berfikir sekarang tak sama macam dulu.
Minda dan pemikiran saya lebih sihat.
Tempat ini mengajar saya bekerja. Dulu saya tak pernah kerja betul-betul.
Saya dah banyak berubah. Saya bukan macam dulu lagi.
Bukan saja saya belajar tentang cara tempat ini beroperasi,
saya juga banyak belajar tentang Elvis.
Memang menarik.
Dia percaya kerja ini mengubah personalitinya, perwatakannya.
Tapi ada satu lagi sisi Elvis,
aura menakutkan yang saya rasa apabila berdepan dengannya.
Tapi dia bekerja keras. Ia beri inspirasi kepadanya.
Bagi saya, itu positif.
Syif saya di dapur sudah tamat.
Saya diberitahu yang banduan seperti saya, dengan rekod kelakuan yang bersih,
dibenarkan keluar ke tempat terbuka.
Setiap hari, kami dibenarkan bersenam.
Saya akan keluar sekarang.
Ada gelanggang bola keranjang, padang bola sepak.
Ada bilik angkat besi yang berjaring
dengan beberat lama yang berkarat.
Semuanya agak lama,
tapi lebih baik ada daripada tiada apa-apa.
Saya kagum kerana ada insentif untuk banduan jaga kelakuan,
sama ada bekerja di dapur atau dapat pergi ke gim.
Nampaknya mereka cuba buat sesuatu
yang menawarkan sedikit perubahan kepada individu yang dipenjarakan.
HARI KETIGA
Ini hari ketiga saya di Penjara Zenica, Bosnia.
Saya mencari rakan sel saya yang lebih peramah, Eldin,
tetapi dia tak kelihatan.
Mari kita ke sana. Ayuh.
Seorang pengawal beritahu saya tempat untuk mencari dia.
Beberapa hari selepas jumpa Eldin,
dia terlibat dalam masalah lagi.
Saya rasa memang begitulah sifatnya.
Dia dikurung sendirian.
Nampaknya banduan diberi banyak kebebasan jika berkelakuan baik,
tetapi saya akan lihat akibatnya jika berkelakuan buruk.
Apa khabar?
Apa yang berlaku? Kenapa awak ada di sini?
Pegawai penjara suruh saya balik ke bilik.
Saya ingkar arahannya dan kata saya tak nak balik ke bilik saya.
Saya bertengkar dengan dia, jadi dia gari saya
dan asingkan saya.
Mulut saya lancang. Saya cakap banyak.
Saya cakap tak guna akal.
Ini kali ke-14 saya diasingkan dalam enam tahun.
Mulut Eldin menyebabkan dia diasingkan selama 15 hari lagi.
Sel ini agak kosong, bukan?
Awak ada meja dan kerusi,
tilam di atas konkrit…
Ini saja yang saya ada. Dua bantal, dua selimut dan tilam.
Tiada rokok. Tiada makanan. Tiada akhbar. Tak boleh buat apa-apa.
Saya di sini 23 jam sehari dan boleh keluar satu jam untuk berjalan.
Awak dah 14 kali di sini,
jadi ia tiada kesan terhadap awak.
Ia buat saya jadi gila. Saya tak tipu.
Ia buat saya jadi lebih teruk. Lebih marah.
Saya bengang dan marah semua orang selepas keluar dari sini,
dan terus buat kerja bodoh hingga diasingkan di sini lagi.
Mereka boleh kurung saya dan buang kuncinya,
saya akan jadi baik selama 15, 20 hari sebulan,
tapi apabila sesuatu terdetik di kepala saya,
saya kembali berkelakuan macam dulu.
Adakah awak rasa kelakuan awak disebabkan masalah kesihatan mental?
Saya lalui perang.
Semasa saya berumur sembilan tahun,
orang bersenjata masuk ke rumah saya dan bawa ayah saya ke kem tahanan,
bawa saya ke kem tahanan.
Ia jejaskan zaman kanak-kanak dan segala-galanya.
Saya tak mahu jadikannya alasan.
Saya tak boleh terus buat salah dan salahkan faktor itu.
Nasib orang lain lebih teruk.
Ada orang hilang seluruh keluarga semasa perang.
Saya cuma nak awak faham
- punca saya meradang. - Faham.
- Daripada orang positif jadi negatif. - Saya faham.
Saya harap inilah permulaan untuk awak ubah perspektif.
Baiklah.
- Selamat sejahtera. - Awak juga.
- Jaga diri. - Baiklah.
Bagi seseorang yang melalui banyak trauma seperti Eldin,
saya tak pasti jawapannya ialah kurungan bersendirian.
Saya perlu tekankan betapa buruk kesannya terhadap individu
yang menghabiskan berhari-hari di ruang itu sendirian.
Saya habiskan masa berbulan-bulan di kurungan seperti itu.
Ia tak berkesan untuk mengubah individu.
Ia boleh buat kita lebih marah dan geram.
Katanya, itulah yang dia rasa.
Saya ingin tahu jika pengawal ada alasan wajar untuk rejim tegas itu.
Boris Soko telah bekerja di sini selama 15 tahun.
Saya dah tengok persekitaran yang tenang.
Saya juga dah tengok ruang sempit, tempat mereka dihukum.
Apa tujuannya? Apa matlamatnya?
Percayalah, tujuan kami mengadakan
kawasan yang mengasingkan banduan yang sentiasa ingkar
undang-undang dan peraturan,
adalah supaya banduan belajar yang hanya kelakuan mereka sendiri,
kelakuan baik,
akan membawa kebaikan dan ganjaran.
Mereka perlu belajar dan fahami perkara itu sendiri,
semasa mereka di sini.
Banyakkah perkara yang berubah sejak awak jadi pengawal?
Saya boleh kata yang untuk banduan,
sekarang ini lebih mudah untuk menjalani hukuman mereka.
Sedangkan kerja kami lebih sukar sebagai pengawal.
Kerjasama semua diperlukan untuk bantu banduan
yang telah melakukan jenayah di luar
menjalani pemulihan semasa di sini
dan menjadi rakyat yang patuh undang-undang
yang akan mematuhi peraturan masyarakat.
Mungkin pendekatan ganjaran dan hukum boleh dikatakan berasas
jika ia benar-benar mengubah banduan menjadi lebih baik.
Tetapi mafia tegar dan pesalah berulang di sini
tak mudah untuk diubah.
Pada waktu makan keesokannya,
saya berjumpa rakan sel saya, Elvis si ketua geng.
Hubungan kami semakin baik, jadi saya akan makan dengannya.
Makanan semua orang sama atau kamu boleh pilih?
Kami boleh pilih.
Dulang logam ini sudah tak wujud di banyak tempat.
Ia senjata berbahaya,
tapi mereka amat percayakan banduan di sini
hingga mereka masih gunakannya.
Saya tak pernah lihat sejak zaman saya di penjara.
Saya nak tahu penyebab Elvis menjadi gengster pada mulanya.
Ini siapa?
- Abang. - Itu abang awak?
- Ya. - Helo.
- Selamat berkenalan.
Nama saya Sami.
Sami.
Elvis dan abangnya Sami terlibat dalam jenayah terancang.
Saya cuba cari persamaan kamu, tapi dia lebih kacak, bukan?
Mereka dijatuhi hukuman panjang untuk rompakan bersenjata dan pembunuhan.
Ceritakan tentang asal usul kamu.
Zaman kanak-kanak kamu.
Zaman itu teruk dan miskin.
Kami miskin semasa kecil.
Ayah kami anggota tentera Bosnia-Herzegovina
yang jadi hilang upaya.
Kamu rasa apa sebabnya kamu terlibat dalam jenayah?
Sebab utamanya kemiskinan.
Sebab negara ini berperang.
Ayah kami tak mampu belikan benda yang budak atau remaja perlukan.
Kami nak cuba berusaha sendiri lalu pilih jalan ini.
Kami hilang arah dan hingga ke hari ini, ada akibatnya yang kami sesali.
Awak nak makan sosej itu?
Tidak.
Ya.
Ingatkan awak pandang saya dengan baik, rupanya awak nak makanan.
Awak minum kopi?
- Kopi? Ya. - Ya.
- Okey. - Marilah.
Mari kita minum kopi.
- Panasnya. - Tak boleh minum di merata-rata.
Semua orang ada tempat sendiri untuk minum kopi, makan dan sebagainya.
Maksud awak, ini tempat kamu minum kopi?
Ya.
Kami minum kopi di sini.
Okey, awak kata awak mula terlibat dalam jenayah terancang.
Bantu saya fahami maksudnya.
Selepas perang, banyak barang boleh diperoleh,
seperti senjata, sama seperti hari ini.
Kita masih boleh dapat senjata untuk dijadikan bahan rundingan,
sebagai hadiah.
- Kami tubuhkan kumpulan jenayah. - Ya, geng dia dan geng saya.
Kami takutkan mereka supaya bekerja untuk kami.
Semakin hari, semakin saya mahu itu dan ini.
Lama-kelamaan, saya terjerumus semakin dalam.
Semuanya tak pernah cukup. Di sini, itu namanya tamak.
Sejauh mana penjara mengubah awak, Sami?
Banyak.
Dulu saya selalu bertindak sembarangan.
Tapi kini cara saya fikir dah berubah. Setiap tindakan ada akibatnya.
Dulu, bergaduh dah jadi darah daging saya.
Sekarang saya sedar setiap pergaduhan membawa hukuman.
Jadi, saya fikir dulu sebelum saya buat apa-apa.
Dua personaliti yang menarik dan terbuka.
Hidup mereka kini sebahagiannya disebabkan oleh kesan peperangan
kerana mereka boleh dapatkan senjata
dan gunakan senjata itu untuk merompak.
Masa mereka dipenjarakan ialah masa untuk merenung,
dan mereka kata mereka bukan lelaki yang digeruni seperti dulu.
HARI KELIMA
Ini ganjaran utama untuk kelakuan baik di Zenica
iaitu dipindahkan ke bahagian penjara
yang sama sekali bukan seperti penjara, tempat tujuan saya pada pagi ini.
Sesetengah orang gambarkannya sebagai tempat terbuka.
Kita boleh nampak kereta, pejalan kaki dan rumah orang
dari penjara sebelah sini.
Masih terhubung dengan dunia luar.
Kita boleh hidup dalam rejim terbuka ini jika kita ikut peraturan
dan bakal dibebaskan.
Tempat ini sesuai untuk menilai
sama ada penjara ini benar-benar mengubah banduan.
Hei.
Helo.
Helo. Saya Raphael.
- Nama awak? - Mirza.
Mirza. Jadi, ini gimnasium?
Sesiapa boleh gunakannya?
Kami semua boleh gunakan gim.
Marilah.
Awak lawan saya?
Kalau awak kalah, awak perlu belanja kopi.
Mirza merupakan ahli organisasi jenayah ala mafia
dan disabitkan dengan banyak kesalahan,
tetapi bakal dibebaskan tidak lama lagi.
Tempat ini bagus dan tenang.
Semua orang seronok di sini.
Di sini bersih dan kemas. Mereka semua baik di sini.
Mereka bersukan, bersenam, bekerja dan ada keluarga.
Tempat ni macam syurga.
Bagaimana cara dapat tempat di sini?
Dengan berkelakuan baik. Dengan bekerja.
Ini tempat terbaik tapi kami perlu guna otak untuk berada di sini.
Di penjara, kami bergaduh.
Tapi lama-kelamaan, kami insaf dan sedar lebih baik berada di sini
daripada kurungan bersendirian, dan barulah kami belajar bertenang.
Selepas awak bersenam, boleh saya lihat tempat tidur awak?
- Sel awak? - Tiada masalah.
- Tunjukkan. - Biar saya tukar baju.
Besar betul orangnya.
Tapi saya tak rasa takut. Dia agak ramah.
Okey.
Ikut sini.
Apa khabar? Ini rakan sel baru saya.
- Cantik pemandangan, bukan? - Ya.
Okey. Terima kasih.
VIP!
VIP! V-I-P.
Nah.
Sangat menarik.
Jadi, kamu berdua? Satu, dua orang tidur di bilik ini?
Saya pernah ada teman sebilik,
tapi dia buat satu kesilapan lalu diusir dari sini.
Banduan masih dipantau dengan teliti di sayap ini
dan tak boleh tersilap langkah jika mahu tinggal di sini.
Mirza mengikut peraturan dengan penuh hati-hati,
tapi betulkah sudah dia berubah?
Apa keistimewaan di sini?
Contohnya, kami dapat…
Dalam satu bulan, kami dapat keluar selama lima hari,
untuk lihat jika kami sedia untuk dibebaskan.
Itu keistimewaan besar.
Selepas lima hari itu, saya cuba sedaya upaya untuk tak buat hal.
Jenayah apa buat awak masuk penjara?
Awak terlibat dengan dadah, rompakan?
Bukan dadah. Tak pernah terlibat dengan dadah.
Okey. Bukan dadah.
Kegiatan haram.
Sedikit.
Saya lindungi orang supaya tak diganggu.
Apabila orang menolak, saya akan buat sedaya upaya
hingga dia terima tawaran itu.
Banyak perbuatan itu…
Ada yang sudah jatuh hukuman, ada yang belum.
Jadi, inilah diri saya.
Tapi boleh saya beritahu apa yang paling membantu saya di penjara?
Ini yang membantu.
Al-Quran.
Allah yang dikasihi, al-Quran, Islam.
Apabila saya keluar, saya akan ke Eropah
kerana Bosnia miskin.
Negara ini tak berduit.
Eropah ada banyak duit, jadi saya akan dapat lebih banyak duit.
Apa cara awak nak dapatkan duit?
Sama macam dulu.
Itulah kehidupan, cara yang saya pilih dan akan teruskan.
Saya takkan berubah.
Kenapa awak mengaku kepada saya?
Sebab saya jujur. Saya bukan macam pengecut lain.
Saya dari jalanan.
Penjara tak mengubah saya. Ia boleh buat saya jadi lebih teruk.
Perwatakannya sukar dijangka.
Dia kata apabila dia bebas, dia akan kembali kepada gaya hidupnya.
Kita boleh buat seseorang itu jalani segala jenis program pemulihan.
Selagi tak sedia untuk berubah, mereka takkan berubah.
HARI KEENAM
Ini hari terakhir saya di Penjara Zenica.
Ada ramai pembunuh di sini,
tetapi sebelum saya pergi,
saya dijemput untuk berjumpa dengan banduan paling terkenal.
Saya dibawa ke bahagian penjara yang dikawal lebih ketat,
dengan banduan yang
dikurung di sini untuk melindungi mereka
atau melindungi banduan lain.
Lelaki yang saya akan jumpa
dianggap sangat berbahaya.
Saya diberitahu dia melakukan jenayah yang sangat dahsyat,
jadi saya rasa agak risau.
Helo.
- Jasminko? - Ya.
- Ya? Raphael. - Selamat berkenalan.
Jasminko Jašarević dijatuhi antara hukuman paling panjang
oleh mahkamah Bosnia.
Tiada penjara seumur hidup di Bosnia, tapi hukumannya 42 tahun.
Setakat ini, dia dipenjarakan 16 tahun.
Apa jenayah yang awak buat?
Membunuh.
Satu pembunuhan berlaku pada 2000.
Yang dua lagi pula,
yang kedua pada 2003 dan yang ketiga pada 2004.
Berapa ramai awak bunuh?
Empat.
Dua orang dibunuh kerana wang, itu saja yang saya boleh kata.
Antara jenayahnya ialah pembunuhan ganas seorang wanita berusia 71 tahun,
dibunuh di rumahnya demi barang kemas dan wang.
Jenayah Jašarević mengambil tempat bertahun-tahun selepas Perang Bosnia.
Malah, dia menyertai pasukan menjaga keamanan antarabangsa
yang ada ketika itu.
Tetapi dia tidak menjaga keamanan,
sebaliknya membunuh berkali-kali demi wang.
Adakah pembunuhan yang awak maksudkan pada 2000
ada kaitan dengan peranan awak sebagai penjaga keamanan?
Lelaki itu…
wartawan perang semasa peperangan.
Saya diupah oleh dua orang untuk dapatkan rakaman
dan merampasnya daripada orang yang saya bunuh.
Beritahu saya siapa Jasminko, bukan penjenayah yang disabitkan.
Saya seorang pegawai.
Saya pilih jalan jenayah, itu silap saya.
Saya tak berbahaya. Saya tak ganas.
Memanglah saya pembunuh, tapi kami ada perasaan juga.
Saya cuma manusia biasa, macam awak.
Keluarga orang yang awak bunuh, orang yang menyayangi mereka,
bolehkah mereka faham?
Memang saya bunuh.
Tiada sesiapa atau apa-apa boleh gantikan
ahli keluarga yang telah dibunuh.
Kalau saya dijatuhi hukuman mati pun,
itu takkan kembalikan mangsa saya.
Hukuman penjara awak sangat panjang.
Awak rasa awak akan dibebaskan nanti?
Saya boleh kata
dalam dua atau tiga tahun lagi, hukuman saya sudah separuh jalan.
Saya harap
saya cukup sihat fizikal dan mental
apabila dibebaskan.
Bagi ramai individu yang saya jumpa,
kita boleh jelaskan perbuatan mereka.
Mungkin sebab perang. Mungkin sebab kemiskinan.
Tapi untuk lelaki yang bunuh empat orang, tiada penjelasan yang baik.
Mungkin dia tak patut dibebaskan.
Sebelum saya tinggalkan Penjara Zenica,
saya mahu bertanya gabenor penjara, Redzo Kahric,
sejauh mana dia fikir rejimnya,
sebahagiannya longgar, sebahagiannya amat tegas,
mengubah penjenayah menjadi lebih baik.
Saya akan jumpa dia di bahagian baru penjara,
tempat sesetengah banduan akan dipindahkan.
Matlamat saya hanyalah untuk membina kepercayaan dengan banduan
dan peranan utama penjara ini, matlamat yang kami telah capai,
adalah untuk mengubah hidup banduan.
Apabila kita letakkan kepercayaan pada seseorang,
entah bagaimana, tapi percayalah,
kebanyakan banduan lebih tahu menepati janji
daripada orang di luar, rakyat biasa.
Bagi orang yang timbulkan masalah dan tak hormat peraturan,
jika mereka enggan bantu diri sendiri, pihak pengurusan tak boleh bantu mereka.
Sejauh mana penjara ini berjaya mengurangkan kesalahan berulang?
Dalam erti kata lain, berapa ramai banduan keluar
dan masuk penjara semula?
Mengikut pemerhatian saya, kebanyakan banduan
yang diberi parol
sangat malu untuk kembali ke penjara.
Mereka mahu jadi orang yang jujur dan lupakan perbuatan jahat mereka.
Itu sangatlah sukar, tapi semakin ramai banduan
yang menerima cara pemikiran sebegitu dan beralih ke arah positif.
Apabila saya tinggalkan Penjara Zenica, Eldin masih dikurung bersendirian.
Saya harap dia boleh bebaskan dirinya
daripada kitaran membinasakan yang menggenggam dirinya.
Elvis dan abangnya Sami masih ada bertahun-tahun lagi di penjara
sebelum mereka boleh membuktikan perubahan diri mereka.
Di penjara ini, saya jumpa penjenayah paling berbahaya di Bosnia.
Bukan mudah untuk mendorong mereka mengubah cara mereka,
tapi saya yakin Penjara Zenica
melakukan yang terbaik untuk membawa perubahan.
Tapi memandangkan negara ini masih berdepan dengan cabaran rumit,
usaha mereka masih terbatas.
Terjemahan sari kata oleh F. Zainal